cyanic-selkie/wikianc huggingface dataset:
Pirinej-Monte Perdido
daqsminuri|Is-Cirque de Soaso u Monte Perdido. Il-Pirinej-Monte Perdido (bil-Franċiż: Pyrénées-Mont Perdu; bl-Ispanjol: Pirineos-Monte Perdido) huwa Sit ta' Wirt Dinji transnazzjonali tal-UNESCO fil-fruntiera bejn Spanja u Franza fil-katina muntanjuża tal-Pirinej. Il-quċċata ta' Monte Perdido (bil-Franċiż: Mont Perdu) tinsab fin-naħa Spanjola tal-fruntiera. Is-sit tniżżel fil-lista tas-Siti ta' Wirt Dinji tal-UNESCO fl-1997 u ġie estiż lejn it-Tramuntana fl-1999 biex jiġi inkluż il-Komun ta' Gèdre fi Franza.
Sit ta' Wirt Dinji
Il-Pirinej-Monte Perdido ġew iddeżinjati bħala Sit ta' Wirt Dinji tal-UNESCO fl-1997 u saret modifika ċkejkna fiż-żona ta' lqugħ tas-sit fl-1999.
Ġużeppi Moscati
Fidi
Moscati kien ħa l-vot tal-kastità u kien jipprattika l-karità fil-ħajja tiegħu ta' kuljum. Ħidmietu kien jara bħala missjoni biex itaffi t-tbatija mhux biex jagħmel il-flus. Kuljum kien iqatta' ħin fit-talb u jieħu sehem fil-quddiesa. Il-fidi tal-pazjent u s-sagramenti kienu jagħmlu parti mill-fejqan tiegħu. Moscati ma kienx iżomm flus lill-pazjenti foqra anzi kien jagħtihom hu l-flus. Ħafna jsostnu li kien iwettaq fejqan mirakoluż, f'każijiet impossibbli.
Knisja tal-Pellegrinaġġ ta' San Ġwann ta' Nepomuk
Sit ta' Wirt Dinji
Il-valur universali straordinarju tas-sit ġie rrikonoxxut abbażi tal-kriterju (iv) “Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem”, ladarba l-knisja hija eżempju straordinarju ta' stil arkitettoniku li joħroġ fid-dieher it-tranżizzjoni bejn it-tradizzjonijiet Gotiċi u Barokki fis-seklu 18.
Ġerusalemm
Matul l-istorja twila tagħha, Ġerusalemm inqerdet mill-inqas darbtejn, ġiet assedjata 23 darba, inħatfet u nħatfet mill-ġdid 44 darba, u ġiet attakkata 52 darba. Il-parti ta' Ġerusalemm imsejħa l-Belt ta' David kellha l-ewwel sinjali ta' insedjament fir-raba' millenju Q.K., fl-għamla ta' kampijiet ta' rgħajja nomadiċi. Matul il-perjodu tal-Kananiti (is-seklu 14 Q.K.), Ġerusalemm ġiet imsejħa Urusalim fuq it-tavli Eġizzjani tal-qedem, li x'aktarx kienet tfisser il-"Belt ta' Shalem" b'dedika għal divinità Kananita. Matul il-perjodu tal-Iżraeliti, fis-seklu 9 Q.K. (Żmien il-Ħadid II) bdiet attività sinifikanti ta' kostruzzjoni f'Ġerusalemm, u sas-seklu 8 Q.K., il-belt kienet żviluppat f'ċentru reliġjuż u amministrattiv tar-Renju ta' Ġuda. Fl-1538, is-swar tal-belt inbnew mill-ġdid għall-aħħar darba madwar il-belt ta' Ġerusalemm taħt Suleiman il-Manjifiku tal-Imperu Ottoman. Illum il-ġurnata dawk is-swar jiddefinixxu ċ-ċentru storiku tal-belt, li tradizzjonalment ġiet maqsuma f'erba' kwartieri – magħrufa mill-bidu tas-seklu 19 bħala l-kwartieri Armeni, Kristjani, Lhud u Musulmani. Iċ-ċentru storiku u s-swar saru Sit ta' Wirt Dinji tal-UNESCO fl-1981, u attwalment tinsab fil-lista tas-Siti ta' Wirt Dinji tal-UNESCO fil-periklu. Mill-1860, Ġerusalemm kibret ferm lil hinn mill-konfini taċ-ċentru storiku. Fl-2022, Ġerusalemm kellha popolazzjoni ta' madwar 971,800 resident, li minnhom kważi 60 % kienu Lhud u kważi 40 % kienu Palestinjani. Fl-2020, il-popolazzjoni kienet ta' 951,100 resident, li minnhom 570,100 ruħ kienu Lhud (59.9 %), 353,800 ruħ kienu Musulmani (37.2 %), 16,300 ruħ kienu Kristjani (1.7 %), u 10,800 ruħ ma kinux ikklassifikati (1.1 %).
Tikal
Klassika Bikrija
Tikal jaf ibbenefikat mill-waqgħa tal-istati Preklassiċi l-kbar bħal El Mirador. Fil-perjodu Klassiku Bikri Tikal malajr żviluppat fl-iżjed belt dinamika fir-reġjun tal-Maja, u xprunat l-iżvilupp ta' bliet tal-Maja oħrajn fl-inħawi.
Tikal u Teotihuacan
L-erbatax-il re ta' Tikal kien Chak Tok Ich'aak (li tfisser litteralment "Sieq tal-Ġagwar il-Kbir"). Chak Tok Ich'aak bena palazz li ġie ppreservat u żviluppat mill-mexxejja ta' warajh sakemm sar il-qalba tal-Akropoli Ċentrali. Ma tantx nafu wisq dwar Chak Tok Ich'aak għajr li nqatel fl-14 ta' Jannar 378 W.K. Fl-istess jum, wasal Siyah K'ak' (li tfisser litteralment "Twieled in-Nar") mill-Punent, wara li għadda minn El Peru, sit fil-Punent ta' Tikal, fit-8 ta' Jannar. Fuq l-iStele 31 jissemma bħala s-"Sinjur tal-Punent". Siyah K'ak' x'aktarx li kien ġeneral barrani, irrappreżentat minn kitba ġeroglifika mhux tal-Maja ta' wieħed li jwaddab il-lanez flimkien ma' kokka, kitba ġeroglifika magħrufa sew mill-metropoli l-kbira ta' Teotihuacan fil-Wied tal-Messiku daqstant 'il bogħod. Siyah K'ak' jaf kien anke l-mexxej ta' Teotihuacan. Dawn l-avvenimenti rreġistrati fil-kitba ġeroglifika tal-Maja jissuġġerixxu b'mod qawwi li Siyah K'ak' mexxa invażjoni ta' Tikal min-naħa ta' Teotihuacan u r-re nattiv ta' Tikal ġarrab telfa, inqabad mill-għadu u ġie ġġustizzjat minnufih. Milli jidher Siyah K'ak' ġie megħjun minn fazzjoni politika b'saħħitha f'Tikal stess ; bejn wieħed u ieħor fl-istess żmien tal-ħakma, grupp ta' nattivi ta' Teotihuacan kienu qed jirresjedu qrib il-kumpless tad-Dinja Mitlufa. Huwa eżerċita kontroll ukoll fuq bliet oħra fl-inħawi, fosthom Uaxactun, fejn sar re, iżda ma ħax it-tron ta' Tikal għalih innifsu. Fi żmien sena, ibnu, Yax Nuun Ayiin I (l-"Ewwel Kukkudrill") sar il-ħmistax-il re ta' Tikal meta kien għadu tifel, u ngħata t-tron fit-13 ta' Settembru 379. Huwa rrenja għal 47 sena bħala r-re ta' Tikal, u baqa' vassall ta' Siyah K'ak' sa ma dan miet. X'aktarx li Yax Nuun Ayiin I ħa mara mid-dinastija ta' Tikal ta' qablu u b'hekk leġittimizza d-dritt ta' tmexxija għal ibnu, Siyaj Chan K'awiil II.
Klassika Terminali
daqsminuri|259x259px|Veduta tal-qalba ta' Tikal min-Nofsinhar, bit-Tempju I fin-nofs, l-Akropolit tat-Tramuntana fuq ix-xellug u l-Akropoli Ċentrali fuq il-lemin. Sas-seklu 9, il-kriżi tal-waqgħa tal-Maja tal-perjodu Klassiku kienet qed taħkem ir-reġjun kollu, il-popolazzjonijiet bdew jonqsu drastikament, u belt wara l-oħra bdiet tispiċċa fix-xejn. Kulma jmur, gwerer endemiċi fir-reġjun tal-Maja wasslu biex il-popolazzjoni ta' Tikal tkun ikkonċentrata b'mod massiċċ qrib il-belt stess, u b'hekk ġie aċċellerat l-użu tal-agrikoltura intensiva li kkontribwixxa għad-deklin ambjentali korrispondenti. Il-kostruzzjoni kompliet fil-bidu tas-seklu, bil-bini tat-Tempju 3, l-aħħar tal-piramidi maġġuri tal-belt, kif ukoll il-bini ta' monumenti li mmarkaw il-waslu tad-19-il K'atun fit-810. Il-bidu tal-għaxar Bak'tun fit-830 sar bla ċelebrazzjonijiet, u jimmarka l-bidu ta' pawża ta' 60 sena fil-kontinwità tal-attività f'Tikal, li probabbilment irriżultat mill-kollass tal-kontrol ċentrali fil-belt. Matul din il-pawża, siti anċillari li tradizzjonalment kienu taħt il-kontroll ta' Tikal bdew jibnu l-monumenti tagħhom stess biex jiċċelebraw lill-mexxejja lokali u xorta waħda użaw il-glifiċi emblematiċi ta' Mutal. Kulma jmur Tikal milli jidher ma kellhiex iktar l-awtorità jew il-poter biex twaqqaf ħesrem dawn it-tentattivi ta' indipendenza. Fit-849, Jewel K'awiil jissemma fuq stele f'Seibal u jingħad li żar il-belt bħala s-Sinjur Divin ta' Tikal għalkemm ma ġie rreġistrat imkien iktar u l-poter li xi darba kellha Tikal kien kważi spiċċa fix-xejn. Sa dak iż-żmien is-siti ta' Ixlu u Jimbal kienu wirtu l-glifiċi emblematiċi ta' Mutal li fl-imgħoddi kien esklużivi. xellug|daqsminuri|L-arkeologu [[Edwin M. Shook, direttur fuq il-post tal-Proġett ta' Tikal; Shook kien strumentali wkoll biex jiġi stabbilit l-ewwel Park Nazzjonali tal-Gwatemala f'Tikal.]] Meta Tikal u l-periferija tagħha laħqu l-ogħla popolazzjoni, iż-żona batiet minħabba d-deforestazzjoni, l-erożjoni u t-telf tan-nutrijenti, li ġew segwiti minn deklin rapidu fil-livelli tal-popolazzjoni. Analiżi reċenti tindika wkoll li l-għejun tal-ilma ħelu tal-belt saru kkontaminati ferm bil-merkurju, bil-fosfati u biċ-ċjanobatterji, u dan wassal biex jakkumulaw it-tossini. Tikal u l-inħawi tal-madwar milli jidher tilfu l-biċċa l-kbira tal-popolazzjoni tagħhom bejn it-830 u d-950, u magħha l-awtorità ċentrali wkoll. Ma tantx hemm evidenza minn Tikal li l-belt kienet affettwata direttament minn xi gwerer endemiċi li affettwaw partijiet mir-reġjun tal-Maja matul il-perjodu Klassiku Terminali, għalkemm influss ta' refuġjati mir-reġjun ta' Petexbatún jaf żied il-problemi li rriżultaw mir-riżorsi ambjentali li diġà kienu minimi.
Independence Hall
Twaqqigħ u rikostruzzjoni
Filwaqt li l-qafas tal-parti ċentrali tal-binja huwa oriġinali, il-partijiet laterali, il-kampnar u l-biċċa l-kbira tal-binja minn ġewwa ġew rikostruwiti ferm iktar 'il quddiem. Fl-1781, l-Assemblea ta' Pennsylvania ordnat li l-ispira tal-injam titneħħa mill-binja prinċipali. L-ispira ġiet mikula mis-susa u ddgħajfet; b'hekk għall-ħabta tal-1773 saret pjuttost perikoluża. Madankollu, l-Assemblea ordnat li titneħħa fl-1781 u l-kampnar tal-brikks ingħata saqaf imrikkeb. Spira iktar elaborata, iddisinjata minn William Strickland, ġiet miżjuda fl-1828.
Dikjarazzjoni tal-Indipendenza u t-Tieni Kungress Kontinentali
Mill-10 ta' Mejju 1775 sal-1783, il-binja tal-amministrazzjoni statali ntużat bħala l-post prinċipali fejn tlaqqa' t-Tieni Kungress Kontinentali, korp ta' rappreżentanti minn kull waħda mit-tlettax-il kolonja Brittanika tal-Amerka ta' Fuq.
Linji ta' Nazca
daqsminuri|257x257px|Ġeoglifiku ta' xadina Il-Linji ta' Nazca (pronunzjata: /ˈnæzkɑː/) huma grupp ta' ġeoglifiċi magħmula fil-ħamrija tad-Deżert ta' Nazca fin-Nofsinhar tal-Perù. Inħolqu bejn il-500 Q.K. u l-500 W.K. permezz ta' tħaffir fil-baxx jew tħażżiż fid-deżert, u bit-tneħħija tal-ġebel żgħir biex il-ħamrija b'kulur differenti tiġi esposta. Hemm żewġ fażijiet ewlenin tal-Linji ta' Nazca, il-fażi ta' Paracas, mill-400 sal-200 Q.K., u l-fażi ta' Nazca, mill-200 Q.K. sal-500 W.K. Fis-snin ta' qabel l-2020, instabu bejn 80 u 100 figura ġdida bl-użu tad-droni, u l-arkeologi jemmnu li għad fadal iktar x'jinstabu.
Pożizzjoni
Il-promontorju għoli u niexef jestendi għal iktar minn 80 kilometru (50 mil) bejn l-irħula ta' Nazca u Palpa fuq il-Pampas de Jumana, madwar 400 kilometru (250 mil) fin-Nofsinhar ta' Lima. It-triq prinċipali PE-1S Panamericana Sur tgħaddi b'mod parallel mal-promontorju. Il-konċentrazzjoni ewlenija tad-disinni qegħdin f'rettangolu ta' 10 km b'4 km (6 mil b'2 mili), fin-Nofsinhar tal-villaġġ ta' San Miguel de la Pascana. F'din iż-żona hemm l-iżjed ġeoglifiċi notevoli.
Skoperta mill-ġdid
xellug|daqsminuri|Immaġni satellitari SPOT tal-Linji ta' Nazca L-ewwel darba li ssemmew il-Linji ta' Nazca f'pubblikazzjoni kien fl-1553 fil-ktieb ta' Pedro Cieza de León, u ddeskrivihom bħala markaturi tal-mogħdijiet.
Skop
Gerald Hawkins u Anthony Aveni, esperti fl-arkeoastronomija, ikkonkludew fl-1990 li l-evidenza ma kinitx biżżejjed biex tappoġġa spjegazzjoni astronomika simili.
FL-1985, l-arkeologu Johan Reinhard ippubblika d-data arkeoloġika, etnografika u storika li turi li l-qima tal-muntanji u ta' sorsi oħra tal-ilma kienet u għadha predominanti fir-reliġjon u fl-ekonomija tan-nies ta' Nazca fil-qedem u fiż-żminijiet reċenti. Huwa ħareġ bit-teorija li l-linji u l-figuri kienu parti minn prattiki reliġjużi li kienu jinvolvu l-qima ta' allat assoċjati mad-disponibbiltà tal-ilma, li kienet relatata direttament mas-suċċess u mal-produttività tal-għelejjel. Huwa interpreta l-linji bħala mogħdijiet sagri li jwasslu għal postijiet fejn dawn l-allat setgħu jiġu meqjuma. Il-figuri kienu simboli li jirrappreżentaw annimali u oġġetti li kienu maħsuba biex jinvokaw l-għajnuna tal-allat fil-provvista tal-ilma. It-tifsiriet preċiżi ta' bosta mill-ġeoglifiċi individwali għadhom mhux magħrufa.
Preservazzjoni u tħassib ambjentali
F'Diċembru 2014 inqalgħet kontroversja li involviet l-attività ta' Greenpeace fis-sit, meta attivisti ta' Greenpeace għamlu strixxun fi ħdan il-linji ta' wieħed mill-ġeoglifiċi, u kkawżaw ħsara lis-sit. Greenpeace ħarġet apoloġija wara li seħħ l-inċident, għalkemm wieħed mill-attivisti ġie kkundannat u mmultat għal għemilu.
Luigi Boccherini
Xogħlijiet
Permezz ta' digrit Ministerjali tas-27 ta' April 2006, l-Opera Omnia (xogħlijiet kompluti) ta' Boccherini ġiet promossa għall-istatus ta' Edizzjoni Nazzjonali Taljana.
Palazz tal-Khan
Storja
xellug|daqsminuri|246x246px|Il-[[ħġieġ ikkulurit tal-Kamra tal-Konsultazzjoni fuq ġewwa tal-Palazz tal-Khan ta' Sheki.]] Fl-1946 Konstantinov f'artikolu msejjaħ "Nuha" kiteb: "Dan il-Palazz tal-Għaġeb — li jħaddan fih l-ogħla livell ta' lussu u ta' ħila tal-arkitetti Persjani, inbena fl-1790 mir-resident ta' Shiraz Haji Zeynal Abdin".
Il-poeta Nikolai Tikhonov, li żar il-palazz fl-1947, iddeskriva l-Palazz fl-istorja awtobijografika tiegħu msejħa "It-Toroq, il-Mogħdijiet": "Il-pitturi tal-Palazz tal-Khan u diversi disinni huma ppreservati tajjeb ħafna, u jiżgurawlna li l-arti ġiet żviluppata f'Nukha tal-qedem, u li l-poeżija u l-filosofija kienu apprezzati ferm".
Wied ta' Loire
Kultura
Ix-chansonniers tal-Wied ta' Loire huma grupp relatat ta' kotba tal-kant attribwiti lill-kompożituri tal-Wied ta' Loire u huma l-iżjed eżempji bikrin eżistenti ta' ġeneru ġdid li kien joffri taħlita ta' kliem, mużika u illuminazzjonijiet.
Sit ta' Wirt Dinji
Il-Wied ta' Loire bejn Sully-sur-Loire u Chalonnes ġie ddeżinjat bħala Sit ta' Wirt Dinji tal-UNESCO fis-sena 2000.
Armenja fil-Festival tal-Eurovision
L-Armenja għamlet id-debutt fil-Festival tal-Eurovision fl-2006 bil-kanzunetta mingħand André bl-isem ta' "Without Your Love". Billi kienet ġdida fil-kompetizzjoni, l-Armenja kellha tikkompeti fis-semifinali u André kien l-ewwel li kanta f'dik is-serata, fejn irnexxielu jikkwalifika għall-finali ta' dik l-edizzjoni tal-20 ta' Mejju. Finalment, l-Armenja kisbet riżultat prestiġjuż; dak tat-tmien post.
Merkurju
Merkurju jista' jirreferi għal:
Armenja fil-Festival tal-Eurovision
Fis-sena suċċessiva l-aħwa Inga u Anush Arshakyans reġgħu rrepetew is-suċċess għall-Armenja, u b'hekk saru wieħed minn tliet pajjiżi li dejjem spiċċaw fost l-aqwa għaxra mill-introduzzjoni tas-semifinali fl-2004. Il-pajjiżi l-oħra huma l-Greċja u l-Ażerbajġan.
FK Olimpic
Domestiċi
Turnew Hašim Spahić Memorial
Lascaux
Ġeografija
Il-wied ta' Lascaux jinsab ftit 'il bogħod mill-konċentrazzjonijiet prinċipali ta' għerien iddekorati u ta' siti abitati, li l-biċċa l-kbira minnhom ġew skoperti iktar 'l isfel. Madwar il-villaġġ ta' Eyzies-de-Tayac Sireuil, hemm saħansitra 37 għar u postijiet kennija ddekorati, kif ukoll għadd ikbar ta' siti li kienu abitati fl-aħħar tal-Paleolitiku, li jinsabu fil-beraħ, iżda għall-kenn ta' xi rdum, jew fid-daħla ta' wieħed mill-għerien karstiċi taż-żona. Din hija l-ikbar konċentrazzjoni fl-Ewropa.
Rappreżentazzjoni tal-ħitan
Żewġ ringieli ta' gniedes estinti jħarsu faċċata ta' xulxin, tnejn fuq naħa u tlieta fuq oħra. Żewġ gniedes estinti fin-naħa tat-Tramuntana huma akkumpanjati minn madwar għaxar żwiemel u annimal enigmatiku kbir, b'żewġ linji dritti fuq rasu li wasslu biex jiġi mlaqqam bħala "unikornu". Fuq in-naħa tan-Nofsinhar, tliet gniedes estinti kbar jinsabu maġenb tliet oħra iżgħar, impittra bl-aħmar, kif ukoll sitt ċriev żgħar u l-uniku ors fl-għar, sovraimpost fuq żaqq gendus estint u diffiċli biex jintgħaraf.
Il-Bir fih l-iktar xena enigmatika ta' Lascaux: raġel itifalliku b'ras ta' għasfur li jidher qisu mimdud mal-art, forsi wara li ntlaqat minn biżont imniffed minn lanza; maġenbu hemm oġġett twil b'għasfur fuqu, u fuq ix-xellug hemm rinoċeronte sejjer in-naħa opposta tiegħu. Diversi interpretazzjonijiet ta' x'hemm irrappreżentat hawnhekk ġew ippreżentati. Hemm ukoll żiemel fuq il-ħajt oppost. Żewġ gruppi ta' sinjali huma preżenti f'din il-kompożizzjoni:
Interpretazzjoni
André Leroi-Gourhan studja l-għar mis-snin 60 tas-seklu 20; l-osservazzjoni tiegħu tal-assoċjazzjonijiet tal-annimali u d-distribuzzjoni tal-ispeċijiet fi ħdan l-għar wassluh biex jiżviluppa teorija Stutturalista dwar l-eżistenza ta' organizzazzjoni ġenwina tal-ispazju grafiku fis-santwarji Paleolitiċi. Dan il-mudell huwa bbażat fuq duwaliżmu maskili/femminili – li jista' jiġi osservat b'mod partikolari fil-pari tal-biżonti/taż-żwiemel u tal-gniedes estinti/taż-żwiemel – identifikabbli kemm fis-sinjali kif ukoll fir-rappreżentazzjonijiet tal-annimali. Huwa ddefinixxa wkoll evoluzzjoni kontinwa permezz ta' erba' stili konsekuttivi, mill-Era ta' Aurignac sal-Aħħar tal-Era Magdalenjana. Leroi-Gourhan ma ppubblikax analiżi dettaljata tal-immaġnijiet tal-għar. Madankollu, fix-xogħol tiegħu Préhistoire de l'art occidental, ippubblikat fl-1965, huwa jressaq analiżi ta' ċerti sinjali u applika l-mudell ta' spjegazzjoni tiegħu mal-fehim ta' għerien iddekorati oħrajn.
Kristjaneżmu
Ġesù
Għall-Insara kollha, il-persuna ta’ Ġesù Kristu hija waħda ċentrali.l-insara jaqblu li ħajtu għandha tittieħed bħala eżempju u li t-tagħlim tiegħu dwar l-imħabba u d-dixxipulat għandhom ikunu s-sisien tar-relazzjonijiet bejn il-bnedmin.
Kastell ta’ Litomyšl
Sit ta’ Wirt Dinji
Il-valur universali straordinarju tas-sit ġie rrikonoxxut abbażi ta’ żewġ kriterji tal-għażla tal-UNESCO: il-kriterju (ii) “Wirja ta’ skambju importanti ta’ valuri umani, tul perjodu ta’ żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ”; u l-kriterju (iv) “Eżempju straordinarju ta’ tip ta’ bini, ta’ grupp ta’ siti jew ta’ pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem”.
Unitajiet ta' kejl Maltin
Tul
L-unitajiet tat-tul kienu jintużaw tipikament għall-kejl ta' prodotti u l-qies tal-bini. Għad-distanzi tradizzjonalment kienu jużaw kemm jieħu ħin il-vjaġġ, għalhekk m'hemmx unitajiet fuq skala kbira.
Tim nazzjonali tal-futbol tar-Russja
L-Iskwadra tar-Russja
Attakkanti:
Katidral ta' Bourges
Sekli 17-18
Matul ir-Rivoluzzjoni Franċiża, il-katidral ġie ttrasformat għal xi żmien f'Tempju tar-Raġuni. Ħafna mir-relikwi u oġġetti prezzjużi oħra fit-teżor iddewbu għad-deheb tagħhom, filwaqt li għaxra mit-tnax-il qanpiena tal-knisja ddewbu biex minflok jiġi fondut kanun.
Aristotli
Storja u influwenza tax-xogħol ta' Aristotli
Ftit li xejn nafu dwar x'sar mix-xogħolijiet ta' Aristotli wara li miet sa l-ewwel seklu qK. Hemm xi leġġendi li jgħidu li l-kollezzjoni sħiħa tal-kitbiet tiegħu tħalliet f'idejn Theophrastus, li kien is-suċċessur tiegħu. Jingħad li dan ta' l-aħħar ħeba x-xogħlijiet ta' Aristotli biex ma jħallix li dawn jinsterqu, jinsterqu jew inkella jiġu distrutti. Dawn kienu reġgħu nstabu fis-sena 70 qK.
Katidral ta' Bourges
Portali tal-Faċċata tal-Punent
Portali Rumaneski mnaqqxin minn madwar l-1160-1170, x'aktarx maħsuba għall-faċċata tal-katidral iktar bikri, intużaw mill-ġdid fuq id-daħliet tan-Nofsinhar u tat-Tramuntana (biex jokkupaw l-ispazji li normalment ikunu rriżervati għall-portali tat-transett). It-tiżjin rikk tagħhom ifakkar fix-xogħol tal-istil ta' Bourgogne.
Navata u kor
Il-pilastri tal-kor huma kemxejn irqaq minn dawk tan-navata, iżda jidħlu b'mod armonjuż mal-bqija tal-istil fuq ġewwa. Fuq il-livell ta' fuq, it-twieqi għoljin bl-okuli tondi tagħhom iddaħħlu fil-quċċati tal-ħnejjiet, u b'hekk iżidu s-sensazzjoni ta' għoli bla interruzzjoni. Il-kor ta' fuq jintemm b'emiċiklu b'kurvatura ta' twieqi.
Siena
Agrikoltura
L-agrikoltura tikkostitwixxi l-industrija primarja ta' Siena. Mill-2009, il-forza tax-xogħol agrikola ta' Siena tinkludi 919-il kumpanija b'erja totali ta' 10.755 kilometru kwadru, u erja ta' raba' għall-użu agrikolu li tammonta għal 6.954 kilometru kwadru jew madwar 1⁄30 tal-erja muniċipali totali (skont id-data tal-ISTAT għaċ-ċensiment V tas-sena 2000 għall-agrikoltura).
Katidral ta' Bourges
Orgni
L-orgni attwali għandu ħamsin waqfa jew ħoss partikolari, iktar minn 2,500 pajp, erba' tastieri, u sett ta' pedali biex ikunu jistgħu jindaqqu noti addizzjonali.
Twieqi tal-ambulatorju tal-apsida (seklu 13)
L-ambulatorju jinkludi diversi twieqi tipoloġiċi oħra (simili għal eżempji tal-Katidral ta' Sens u tal-Katidral ta' Canterbury), u diversi ċikli ħaġjografiċi, il-ġrajja tal-patriarka Ġużeppi tat-Testment l-Antik, u immaġnijiet simboliċi tal-Apokalissi u ta' Jum il-Ġudizzju. Twieqi oħra juru l-Passjoni u tliet parabboli ta' Kristu; tas-Samaritan it-Tajjeb, tal-Iben il-Ħali u l-ġrajja ta' Dives u Lażżru. L-istoriku tal-arti Franċiż Louis Grodecki identifika tliet artisti jew studjos distinti involuti fix-xogħol tal-ħġieġ ikkulurit, u wieħed minnhom x'aktarx li ħadem ukoll fuq it-twieqi tal-Katidral ta' Poitiers.
Harry Belafonte
Harry Belafonte (imwieled Harold George Bellanfanti Jr.; twieled fl-1 ta' Marzu 1927 – miet fil-25 ta' April 2023) kien kantant, attur u attivist Ġamajkan-Amerikan, li ppopolarizza l-mużika calypso mal-udjenzi internazzjonali fis-snin 50 tas-seklu 20. Belafonte huwa wieħed mill-ftit artisti tal-ispettaklu li ngħataw Emmy, Grammy, Oscar, u Tony (EGOT). L-iżvolta fil-karriera tiegħu waslet permezz tal-album Calypso (1956), li kien l-ewwel LP ta' artist solista li bigħ miljun kopja.
Tempju ta' Apollo Epikurju f’Bassae
Sit ta' Wirt Dinji
It-Tempju ta' Apollo Epikurju f'Bassae ġie ddeżinjat bħala Sit ta' Wirt Dinji tal-UNESCO fl-1986.
Poeżija
Li tgħid xi ħaġa b'mod poetiku jiġifieri tesprimi ruħek b'mod artistiku.
Skwadra Marittima tal-Forzi Armati ta' Malta
Flotta preżenti tal-Forzi Armati ta' Malta
Dawn il-vapuri huma f'servizz attiv fl-2014:
Komunikazzjoni f'Malta
Telefonija Ċellulari
Wieħed jista' jinnota l-qabża fin-numru ta' klijenti minn meta ġie lliberat is-suq permezz ta' l-introduzzjoni tat-tieni kumpanija.
Repeater tat-Televiżjoni għall-użu tad-dilettanti tar-radju
Installat l-Mdina (2004) mill-Malta Amateur Radio League
Jittrażmetti fuq il-frekwenza ta' 10.475GHz u jirċievi fuq 1.275GHz u juża s-sistema tat-televiżjoni 'PAL'
Internet
Abbonati ta' l-Internet:
Tagħrif ieħor
Ara wkoll: Malta Link ghal-Malta Amateur Radio League
Fgura
Isem u simboli
L-istemma tal-Fgura hija magħmula minn strixxa orizzontali ħamra li fiha tliet stilel tad-deheb b'ħames ponot, iċċentrati fuq sfond abjad. Jum il-Fgura ġie stabbilit mill-kunsill lokali fl-1994, u l-ewwel ċelebrazzjoni tiegħu saret fit-30 ta’ Ottubru. Issa huwa ċċelebrat fl-aħħar Ħadd ta’ Ottubru.
Hugo Chávez
Tfulija u żgħożija
Imwieled fit-28 ta' Lulju 1954 f'familja fqira fl-Istat ta' Barinas fil-pjanuri tat-trobbija tal-baqar, Hugo Rafael Chávez Frías kien it-tieni f'familja ta' sitt aħwa.
Il-ġenituri tiegħu, li kienu għalliema, ma kellhomx flus biżżejjed biex irabbuh huma stess, b'hekk hu u ħuh il-kbir trabbew minn nannithom Rosa, li kienet devota Kattolika Rumana.
Måneskin
daqsminuri|317x317px|Il-Måneskin fl-2018 Måneskin (pronunzja bit-Taljan: [ˈmɔːneskin] ; pronunzja bid-Daniż: [ˈmɔːnəˌske̝nˀ] ; li bid-Daniż tfisser “dawl tal-qamar”) huwa grupp mużikali rock Taljan li ngħaqad f’Ruma fl-2016. Il-grupp mużikali huwa magħmul minn Damiano David (vuċi), Victoria De Angelis (bass), Thomas Raggi (kitarra) u Ethan Torchio (tnabar). Meta ngħaqad il-grupp kien idoqq fit-toroq, iżda mbagħad sar popolari ħafna wara li spiċċa t-tieni fil-ħdax-il staġun tat-talent show X Factor fl-Italja fl-2017 u ffirma mat-tikketta diskografika Sony, filwaqt li kiseb prominenza internazzjonali meta rebaħ il-Festival Mużikali ta’ Sanremo fl-2021 u l-Festival tal-Eurovision tal-2021 – f’dan tal-aħħar irrappreżenta l-Italja bil-kanzunetta "Zitti e buoni".
2015-2016: Mużika fit-toroq
xellug|daqsminuri|280x280px|Il-[[kantant Damiano David]] Il-membri tal-grupp mużikali Damiano David, Victoria De Angelis u Thomas Raggi ltaqgħu għall-ewwel darba ma’ xulxin bħala studenti tal-iskola postsekondarja f’Ruma, filwaqt li Ethan Torchio minn Frosinone ma damx ma ssieħeb magħhom meta kienu qed ifittxu għal xi ħadd li jaf idoqq it-tnabar biex jikkompletaw il-grupp mużikali. Għalkemm l-oriġini tal-grupp mużikali jmorru lura għall-2015, il-Måneskin ingħaqdu uffiċjalment fl-2016 meta l-membri tal-grupp mużikali kellhom jagħżlu isem peress li kienu ddeċidew li jirreġistraw għal Pulse, kompetizzjoni mużikali lokali għall-gruppi mużikali emerġenti. Huma u jippruvaw jaslu għal isem tajjeb għall-grupp mużikali, De Angelis, li hija nofsha Daniża, ġiet mistoqsija minn sħabha tgħid xi kliem bid-Daniż, u lkoll qablu fuq Måneskin (li tfisser “dawl tal-qamar”), għalkemm it-tifsira tal-kelma mhijiex relatata mal-grupp mużikali nnifsu. Il-kompetizzjoni Pulse kienet punt ta’ żvolta għall-karriera tal-grupp mużikali, peress li kellhom jibdew jiktbu l-kanzunetti tagħhom stess. Il-kompetizzjoni waslithom biex idoqqu fil-Felt Music Club & School quddiem xi 200-300 ruħ, u iktar ’il quddiem rebħu l-ewwel premju.
Iktar ’il quddiem daqqew fit-toroq tad-distrett ta’ Colli Portuensi f’Ruma, kif ukoll fiċ-ċentru storiku ta’ Ruma, inkluż f’Via del Corso. Wieħed mill-ewwel kunċerti f’ħin reali tagħhom ’il barra minn belt nattiva tagħhom sar f’Faenza fl-2016 fil-Laqgħa tat-Tikketti Diskografiċi Indipendenti. Bejn wieħed u ieħor xi 30 ruħ attendew għall-ispettaklu. Wara vjaġġ fid-Danimarka, li matulu l-grupp mużikali daqq f’spettakli lokali f’ħin reali, il-Måneskin saru iktar ħaġa waħda flimkien, u bdew idoqqu flimkien għal diversi sigħat kuljum.
Mira Alečković
Bijografija
Mira Alečković kisbet lawrja fl-Istudji Slavi f’Belgrad, u marret tkompli tistudja iktar fis-Sorbonne, f’Pariġi, Franza. Hija pparteċipat fil-moviment tax-Xellug ta’ qabel it-Tieni Gwerra Dinjija. Matul it-Tieni Gwerra Dinjija fil-Jugoslavja hija pparteċipat fl-azzjonijiet tal-moviment tal-Partiġjani Jugoslavi. Fil-Jugoslavja Soċjalista hija kisbet popolarità konsiderevoli, speċjalment bis-saħħa tal-poeżiji tat-tfal u l-kanzunetti partiġjani li kitbet.
IESEG School of Management
L-IÉSEG School of Management hija kklassifikata 17 fl-2016 mill-Financial Times internazzjonali Master of management. Tmexxija tagħha. Bħala "Grande École" Franċiż u membru tal-"Conférence des Grandes Ecoles", IÉSEG hija waħda mill-istituzzjonijiet l-aktar prestiġjużi ta 'edukazzjoni ogħla fil-pajjiż. Ġie wkoll mogħti tlieta akkreditazzjonijiet internazzjonali: EQUIS, AACSB u AMBA.
L-iskola għandha total ta' 4,800 student fuq il-kampus Lille u Pariġi. L-bachelor, il-programmi tal-masters, l-international u l-executive MBA huma mgħallma bl-Ingliż.
Tim nazzjonali tal-futbol tal-Unjoni Sovjetika
It-tim nazzjonali tal-futbol tal-Unjoni Sovjetika kien it-tim li kien jirrapreżenta lill-Unjoni Sovjetika fix-xena tal-futbol internazzjonali. Dan it-tim waqaf jeżisti sa meta ġrat il-firda ta' din l-Unjoni. Il-FIFA tikkunsidra lit-tim nazzjonali tal-Komunità tal-Istati Indipendenti (u b'hekk lit-tim nazzjonali Russu) bħala l-eredi tar-rekords tat-tim tal-Unjoni Sovjetika. Persentaġġ kbir tal-plejers tat-tim kienu jiġu minn barra mir-Russja, prinċiparjament mill-Ukrajna, u wara d-diviżjoni tal-Unjoni Sovjetika, plejers bħal Oleg Salenko u Andrei Kanchelskis mill-Ukrajna komplew iservu mat-tim Russu.
Merkurju (pjaneta)
Struttura u Kompożizzjoni
Id-densità ta' Merkurju tixbah ħafna lil dik tal-Art, iżda huwa maħsub li proporzjonalment, fiha daqs darbtejn iżjed ħadid mill-pjaneti oħrajn. Il-qalba tiegħu hi magħmula minn nikil u ħadid, u jestendi għal ¾ tar-radju tal-pjaneta.
Andorra
L-Andorra, uffiċjalment il-Prinċipalità tal-Andorra (Katalan:Principat d'Andorra), imsejħa wkoll il-Prinċipalità tal-Widien tal-Andorra (Katalan:Principat de les Valls d'Andorra), hi stat żgħir interkjuż fl-Ewropa tal-lbiċ, il-pajjiż jinsab fil-lvant tal-muntanji Pirenej u jmiss ma' Spanja u Franza. Huwa s-sitt l-iżgħar nazzjon fl-Ewropa, b'erja ta' madwar 468 km2 (181 mi kw) u popolazzjoni stmata ta' 85,000 fl-2012. Il-belt kapitali, Andorra la Vella, hija l-ogħla belt kapitali fl-Ewropa, b'elevazzjoni ta' 1,023 metru (3,356 ft) fuq il-livell tal-baħar. Il-lingwa uffiċjali hija l-Katalan, għalkemm l-Ispanjol, il-Portugiż, u l-Franċiż huma wkoll mitkellma.
Indiċi
Skop
L-indiċijiet jiġu mfassla wkoll biex jgħinu lill-qarreja jsibu l-informazzjoni malajr u faċilment. Indiċi komplut u tassew utli mhuwiex sempliċement lista tal-kliem u tal-frażijiet li ntużaw f'pubblikazzjoni (li teknikament tissejjaħ konkordanza), iżda mappa organizzata tal-kontenut tagħha, inkluż kontroreferenzi, raggruppament ta' kunċetti simili, u xi analiżi intellettwali utli oħra.
Rwoli ta' min iwettaq l-indiċjar
Uħud li jwettqu l-indiċjar bħala professjoni jispeċjalizzaw f'formati speċifiċi, bħal kotba akkademiċi, mikroformoli, indiċjar tat-testi online, l-indiċjar tal-magni tat-tiftix, l-indiċjar tal-bażijiet tad-data (l-applikazzjoni ta' vokabularju kkontrollat prestabbilit bħal MeSH għal artikoli li jridu jiġu inklużi f'bażi tad-data), u l-indiċjar tal-gazzetti, tal-ġurnali u tar-rivisti.
Leopoldu Mandić
Qima
Papa Pawlu VI ibbeatifika lil Leopoldu fit-2 ta' Mejju 1976. Kien iddikjarat qaddis minn Ġwanni Pawlu II matul l-Assemblea Ġenerali tas-Sinodu tal-Isqfijiet fis-16 ta' Ottubru 1983. Leopold ġie mfaħħar bħala l-"Appostlu tal-Unità".
Sena tal-Ġublew 2016
Fuq talba personali tal-Papa Franġisku, il-fdalijiet ta' Mandic ittieħdu Ruma għall-qima matul il-Ġublew Straordinarju tal-Ħniena 2015-2016. Hu u sieħbu patri Kapuċċini ieħor, San Piju ta' Pietrelcina, intgħażlu bħala Qaddisin-Konfessuri biex jispiraw lin-nies ħalli jirrikonċiljaw ruħhom mal-Knisja u ma' Alla, bil-qrara ta' dnubiethom. Il-Korpi tagħhom kienu għall-qima, l-ewwel fil-Bażilika ta' San Lawrenz Fuore le Mura, amministrata mill-patrijiet Kapuċċini, u wara mill-Bażilika ta' San Pietru.
Pont ta' Vizcaya
In-nies tal-post (u saħansitra fis-sit web uffiċjali) spiss isejħulu Puente Colgante (litteralment "pont imdendel", li tirreferi għal "pont sospiż" bl-Ispanjol), għalkemm l-istruttura tiegħu hija kemxejn differenti minn pont sospiż.
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem" u l-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ".
Giuseppe Calì
Uħud mix-xogħlijiet ta' Calì fil-knejjes Maltin
thumb|250px|Il-Mewt ta' Dragut
Knejjes tal-Injam tal-Karpazji Slovakki
daqsminuri|281x281px|Mappa tal-knejjes tal-injam fis-Slovakkja Il-Knejjes tal-Injam tal-Karpazji Slovakki huwa l-isem uffiċjali ta’ Sit ta’ Wirt Dinji tal-UNESCO fis-Slovakkja li huwa magħmul minn disa’ binjiet reliġjużi tal-injam li nbnew bejn is-seklu 16 u s-seklu 18 fi tmien postijiet differenti fil-Karpazji Slovakki. Dawn jinkludu żewġ knejjes Kattoliċi Rumani (f’Hervartov u fi Tvrdošín), tliet knejjes Protestanti msejħa lokalment bħala knejjes Artikolari (f’Hronsek, f’Leštiny u f’Kežmarok) u tliet knejjes Kattoliċi Griegi (f’Bodružal, f’Ruská Bystrá u f’Ladomirová) flimkien ma’ kampnar f’Hronsek. Is-Sit ta’ Wirt Dinji jelenka biss l-iktar knejjes rappreżentattivi fis-Slovakkja, iżda minbarra dawn il-knejjes tal-injam, hemm xi 50 knisja oħra tal-injam fit-territorju attwali tas-Slovakkja, l-iktar fil-parti tat-Tramuntana u tal-Lvant tar-Reġjun ta’ Prešov.
Knejjes Kattoliċi Rumani
daqsminuri|287x287px|Il-knisja tal-injam ta’ Hervartov minn ġewwa Il-Knisja ta’ San Franġisk t’Assisi f’Hervartov hija knisja Kattolika Rumana b’karattru Gotiku, kif wieħed jista’ josserva malli jara l-istruttra twila iżda dejqa u mhux tas-soltu għal knisja tal-injam. Il-knisja nbniet fit-tieni nofs tas-seklu 15 u b’hekk hija l-eqdem knisja tal-injam fis-Slovakkja. L-art tal-knisja huwa magħmul mill-ġebel, xi ħaġa oħra mhux tas-soltu peress li l-art tal-biċċa l-kbira tal-knejjes tal-injam kienet tkun tal-injam ukoll. Fl-1665, matul il-perjodu tar-Riforma tal-Knisja, ġew miżjuda pitturi rari mal-ħitan fuq ġewwa li jirrappreżentaw lill-Adam u Eva fil-ġnien tal-Eden jew it-taqbida ta’ San Ġorġ mad-dragun, fost xbihat oħra. L-artal prinċipali tal-Madonna, Santa Katarina ta’ Lixandra u Santa Barbara ġie magħmul bejn l-1460 u l-1470 u ġie rrestawrat fit-tieni nofs tas-seklu 20.
Ġappun
Okkupazzjoni Alleata tal-Ġappun
Kapitali: Tokyo; Entità: Okkupazzjoni militari Alleata; Lingwa Uffiċjali: Ġappuniż, Ingliż (amministrazzjoni); Żona: 377,835 km²; Munita: Yen Ġappuniż; Perjodu Storiku: Gwerra Bierda; 15 ta’ Awwissu, 1945-Konsenja tal-Ġappun, 28 ta' Awwissu, 1945-Okkupazzjoni Alleata, 2 ta' Settembru, 1945-Ċerimonja ta' konsenja uffiċjali, 25 ta' Ottubru, 1945-Trasferiment tal-amministrazzjoni tat-Tajwan u Pescadores lir-Repubblika taċ-Ċina, 3 ta' Ottubru 1947-Rikostituzzjoni, Awissu 15, 1948-Korea t'Isfel, 9 ta' Settembru, 1948-Korea ta' Fuq, 25 ta' Ġunju 1950-27 ta' Lulju 1953-Gwerra tal-Korea, 28 ta' April, 1952-Trattat ta' San Francisco; Forma ta' Gvern: Okkupazzjoni militari; Imperatur (1945-1952): Hirohito; Kmandant Suprem: Douglas MacArthur (1945-1951), Matthew Ridgway (1951-1952); Prim Ministru: Higashikuni Naruhiko (1945), Kijūrō Shidehara (1945-1946), Shigeru Yoshida (1946-1947), Tetsu Katayama (1947-1948), Hitoshi Ashida (1948), Shigeru Yoshida (1948-1952).
Imperu tal-Ġappun (3 ta' Jannar, 1868-3 ta' Mejju, 1947)
It-terminu Imperu l-Kbir tal-Ġappun (大日本帝国 Dai-Nippon/-Nihon Teikoku?) (ukoll, Imperu tal-Ġappun) komunement jirreferi għall-Ġappun mir-Restawr Meiji fl-1868, għalkemm ma kienx uffiċjali sal-1895, meta bdew il-gwerer iżda -Ġappuniż u Russo-Ġappuniż, sat-tmiem tat-Tieni Gwerra Dinjija, fl-1945, u l-Kostituzzjoni l-ġdida tal-Ġappun, tal-1947.
Fondazzjoni tar-repubblika
Id-difiżi tal-Peniżola ta' Hakodate ġew rinfurzati matul ix-xitwa tal-1868, bil-fortifikazzjoni Taljana ta' Goryōkaku tat-tip Trace fiċ-ċentru tal-peniżola. Ġew organizzati truppi Franko-Ġappuniżi. L-istruttura tagħha kienet: Il-Kap Kmandant Otori Keisuke kien it-tieni il-kaptan Franċiż Jules Brunet, u maqsum f'4 brigati, kull wieħed ikkmanda minn uffiċjal Franċiż (Arthur Fortant, Jean Marlin, André Cazeneuve, u François Bouffier). Min-naħa tagħhom, dawn kienu maqsuma fi 8 sub-brigati, u kull wieħed minnhom ikkmanda minn suldat Ġappuniż.
Brunet kien jeħtieġ - u ngħata - wegħda personali ta' lealtà lejn il-kmandanti Franċiżi, u insista li jassimilaw kunċetti u ideat Franċiżi. Uffiċjal Franċiż kiteb li kienu responsabbli mill-aġenziji l-aktar importanti, "... doganali, swali, fortifikazzjonijiet, armata; kollox jgħaddi minn idejna. Il-Ġappuniżi huma pupazzi, faċli biex jimmaniġġaw..." [u dak li ] "... u wettaq Rivoluzzjoni Franċiża ġdida tal-1789 f'dan il-Ġappun ġdid ta' sfida; l-elezzjoni tal-mexxejja fuq il-mertu u mhux it-twelid - dawn huma bidliet tajbin għal dan il-pajjiż, u Brunet għamilha tajjeb ħafna, filwaqt li kkunsidra is-sitwazzjoni attwali inkwetanti..."
Rebħa tal-forzi Imperjali
Truppi imperjali kienu kkonsolidati fuq il-gżira prinċipali u kienu wieqfa. F’April 1869 flotta telqet lejn Ezo b’7,000 raġel. Il-forzi Imperjali għamlu progress mgħaġġel u rebħu l-Battalja ta' Hakodate, fejn waqgħet ukoll il-fortizza Goryōkaku. Enomoto ċeda fis-17 ta’ Mejju, 1869, u rritorna lil Goryōkaku lill-kmandant tal-istaff ta’ Satsuma Kuroda Kiyotaka fit-18 ta’ Mejju, 1869. Kuroda qal li d-dedikazzjoni ta’ Enomoto għall-ġlieda kontra kienet ħalliet impressjoni qawwija fuqu, u huwa mfakkar bħala waħda mir-raġunijiet li ħeles. Enomoto mill-eżekuzzjoni. Minħabba l-ftehimiet ta 'konsenja, ir-Repubblika ta' Ezo ma baqgħetx teżisti fis-27 ta 'Ġunju, 1869. Fil-15 ta' Awwissu ta 'dik l-istess sena, il-gżira ngħatat l-isem ta' Hokkaidō ("Distrett tal-Baħar tat-Tramuntana").
Tokugawa Shogunate (31 ta' Marzu, 1603-8 ta' Mejju, 1868)
Ħmistax-shōgun amministra l-poter tal-klann Tokugawa u l-pajjiż għal 264 sena, subordinat il-mexxejja tal-gruppi l-oħra bi skambju għal poter sekondarju jew provinċjali. F'dan il-perjodu l-klann huwa magħruf għall-adozzjoni ta 'politika li ċentralizzat u unifikat il-pajjiż imqatta' mill-gwerra tal-era Sengoku l-antika, u rnexxielu jistabbilixxi sistema ta 'klassi fis-soċjetà Ġappuniża. Huwa magħruf ukoll għall-adozzjoni ta 'pożizzjoni ta' iżolament assolut mill-bqija tad-dinja (sakoku), li wasslet għall-projbizzjoni u t-tkeċċija ta 'barranin u l-eliminazzjoni ta' influwenzi esterni bi kwalunkwe mezz. Hekk kien il-każ tal-isterminazzjoni tal-Insara matul ix-xogunat, kif ukoll riżoluzzjonijiet drastiċi oħra, li l-iskop tagħhom kien li jinżamm il-bilanċ tal-poter fil-Ġappun.
Muhammad Ali
Boksing
L-ewwel suċċess kbir fil-karriera tiegħu u li sparah għall-fama internazzjonali kien dak miksub fl-Olimpjadi ta' Ruma tal-1960, meta kien rebaħ il-midalja tad-deheb fil-kategorija light-heavyweight tal-boksing.
Wilhelm von Humboldt
Ħuh Alexander von Humboldt hu magħruf daqsu fix-xjenzi naturali.
Moda
Ditti esklużivi jaspiraw għat-tikketta tal-haute couture, iżda t-terminu huwa teknikament limitat għal membri tax-Chambre Syndicale de la Haute Couture f’Pariġi. L-haute couture hi aktar aspirazzjonali u ispirata mill-arti, il-kultura u l-moviment. Hi ta' natura estremament esklużiva.
Moda tal-ilbies
Fl-Ewropa, il-bidu ta' bidla kontinwa u dejjem aktar mgħaġġla fl-istili tal-ilbies jista' jiġi ddatat b'mod pjuttost affidabbli. L-istoriċi, inklużi James Laver u Fernand Braudel, jiddataw il-bidu tal-moda tal-Punent fl-ilbies min-nofs is-seklu 14, għalkemm għandhom it-tendenza li jibbażaw ħafna fuq xbihat kontemporanji u l-manuskritti illuminati ma kinux komuni qabel is-seklu erbatax. Waħda mill-ewwel bidliet l-iktar drammatiċi fil-moda seħħet fl-ilbies tal-irġiel. Il-kapott qsar f'daqqa u b'mod drastiku. Fejn qabel kien jasal sal-pexxun, f'daqqa qsar sew, u fil-parti tas-sider xi kultant kien jiddaħħal tip ta' mili biex jagħti dehra imbuzzata. Dan ħoloq il-kontorn distintiv tal-Punent b'topp imfassal bil-qies li jintlibes fuq leggings jew qalziet.
Industrija tal-moda
Dawn il-livelli jikkonsistu f'ħafna setturi separati iżda interdipendenti. Dawn is-setturi huma d-Disinn u l-Produzzjoni tat-Tessuti, id-Disinn u l-Manifattura tal-Moda, il-Bejgħ bl-Imnut tal-Moda, il-Kummerċjalizzazzjoni u l-Merchandising, l-Isfilati tal-Moda, u l-Media u l-Kummerċjalizzazzjoni. Kull settur huwa ddedikat għall-għan li tiġi ssodisfata d-domanda tal-konsumatur għall-ilbies taħt kundizzjonijiet li jippermettu lill-parteċipanti fl-industrija joperaw bi profitt.
Influwenzi tat-teknoloġija
It-teknoloġija għandha rwol sinifikanti f'ħafna aspetti tas-soċjetà tal-lum. L-influwenzi teknoloġiċi qed isiru iktar evidenti fl-industrija tal-moda. Avvanzi u żviluppi ġodda qed isawru u joħolqu tendenzi attwali u futuri.
Influwenzi soċjali
daqsminuri| Ċelebritajiet bħal [[Britney Spears popularizzaw il-kunċett li li l-ħwejjeġ ta' taħt jintlibsu bħala ħwejjeġ ta' barra.]] daqsminuri| Moda tat-tapit l-aħmar : l-atturi Taljani Gabriel Garko u Laura Torrisi bi lbies formali ta' disinjatur tal-moda fil-Festival tal-Films ta' Venezja, 2009 Il-moda hija relatata mal-kuntest soċjali u kulturali ta' ambjent. Skont Matika, "Elementi tal-kultura popolari jitwaħħdu meta tendenza ta' persuna tkun assoċjata ma' preferenza għal ġeneru ta' mużika... bħall-mużika, l-aħbarijiet jew il-letteratura, il-moda twaħħdet fil-ħajja ta' kuljum". Il-moda mhix meqjusa biss f'termini ta' valuri estetiċi puri; il-moda hija wkoll mezz biex l-artisti joħolqu atmosfera ġenerali u jesprimu l-opinjonijiet tagħhom permezz ta' filmati mużikali. L-aħħar filmat mużikali "Formation" ta' Beyoncé, skont Carlos, "L-istilla pop tagħti ġieħ lill-għeruq tagħha tal-Kreol.... li jittraċċa l-għeruq taċ-ċentru tan-nervituri kulturali ta' Louisiana mill-era ta' wara l-abolizzjoni sal-lum, u Beyoncé tikkataloga l-evoluzzjoni tal-istil vibranti tal-belt u l-istorja tumultuża tagħha f'daqqa. Fuq karozza tal-pulizija ta' New Orleans b'ilbies aħmar u abjad Gucci b’għonq għoli u stivali tal-ġlied, hi tpoġġi fost il-fdalijiet tal-Uragan Katrina, u immedjatament iddaħħal lilha nnifisha fl-akbar dibattitu nazzjonali dwar il-brutalità tal-pulizija u r-relazzjonijiet ta’ razza fiż-żminijiet moderni".
Kalwaria Zebrzydowska
Storja
Il-kostruzzjoni tal-Knisja ta’ San Ġużepp bdiet fl-1905. Ir-raħal reġa’ ġie rritornat lill-Polonja fl-1919 bit-tmiem tal-Ewwel Gwerra Dinjija u l-iffirmar tat-Trattat ta' Versailles minn Roman Dmowski f’isem ir-Repubblika Pollakka fit-28 ta’ Ġunju 1919 f’Pariġi. Id-drittijiet tar-raħal reġgħu ngħataw fl-1934 permezz ta’ deċiżjoni tal-gvern Pollakk.
Papa Ġwanni Pawlu II
daqsminuri|L-istatwa ta’ Papa Ġwanni Pawlu II quddiem il-monasteru ta’ Kalwaria Zebrzydowska Il-Papa Ġwanni Pawlu II għamel diversi żjarat f’Kalwaria Zebrzydowska fuq il-pellegrinaġġi li għamel f’art twelidu fil-Polonja. Kien fil-monasteru ta’ Kalwaria Zebrzydowska li l-Papa Ġwanni Pawlu II tenna l-kliem tal-motto tiegħu:
Il-Papa Ġwanni Pawlu II darba fakkar kif bħala seminarista żagħżugħ huwa “qara darba wara l-oħra bi gwadann spirtwali kbir” xi kitbiet ta’ San Louis de Montfort u li:
“Imbagħad fhimt li ma stajtx neskludi lil Omm Alla minn ħajti mingħajr ma nittraskura r-rieda t’Alla u tat-Trinità Mqaddsa”.
Alessandro Volta
Minkejja s-suċċess professjonali tiegħu, Volta kien persuna iktar inklinata lejn il-ħajja domestika u dan ħareġ fid-dieher lejn l-aħħar snin ta' ħajtu. F'dak iż-żmien kien iħobb jgħix 'il bogħod mill-ħajja pubblika u iktar qrib il-familja tiegħu sa meta eventwalment miet fl-1827 wara sensiela ta' mardiet li bdew fl-1823. Il-volt, l-unità SI tal-potenzjal elettriku, issemmiet għalih.
Ħajja bikrija u xogħlijiet
Volta twieled f'Como, raħal fit-Tramuntana tal-Italja, fit-18 ta' Frar 1745. Fl-1794, Volta żżewweġ mara aristokratika minn Como wkoll, Teresa Peregrini, u magħha rabba tliet subien: Zanino, Flaminio, u Luigi. Missieru, Filippo Volta, kien imnissel minn familja nobbli. Ommu, Donna Maddalena, kienet mill-familja Inzaghi.
Fl-1774, huwa sar professur tal-fiżika fl-Iskola Rjali f'Como. Sena wara, huwa tejjeb u popolarizza l-elettroforu, apparat li kien jipproduċi l-elettriku statiku. Il-promozzjoni ta' dan l-apparat min-naħa tiegħu tant kienet estensiva li spiss jitqies bħala l-inventur, għalkemm makkinarju li kien jaħdem bl-istess prinċipju kien ġie deskritt fl-1762 mill-isperimentatur Żvediż Johan Wilcke. Fl-1777, huwa vvjaġġa fl-Iżvizzera. Hemmhekk għamel ħbieb ma' H. B. de Saussure.
Legat
L-ispeċi ta' sallura elettrika, Electrophorus voltai, deskritta fl-2019 u l-iktar produttur ta' bijoelettriku qawwi fin-natura, ingħatat kunjom Volta.
Lista ta' binjiet ta' Gaudí
Gaudí mill-ewwel beda jfassal il-pjanti u d-disinni. Huwa baqa' affiljat mal-iskola għal ħajtu kollha.
Sit ta' Wirt Dinji tal-UNESCO
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Salini Rjali ta' Arc-et-Senans
daqsminuri|268x268px|Il-faċċata tas-Salini Rjali. Is-Salini Rjali ta' Arc-et-Senans (bil-Franċiż: Saline Royale d'Arc-et-Senans) huma bini storiku f'Arc-et-Senans fid-dipartiment ta' Doubs, fil-Lvant ta' Franza. Jinsabu fil-Foresta ta' Chaux, 29.2 kilometru (18.1-il mil) fil-Lbiċ ta' Besançon. L-arkitett kien Claude-Nicolas Ledoux (1736-1806), arkitett Pariġin prominenti ta' dak iż-żmien. Il-bini huwa eżempju importanti ta' proġett bikri tal-Illuminiżmu li fih l-arkitett ibbaża d-disinn tiegħu fuq filosofija li kienet favur l-arranġament tal-binjiet skont ġeometrija razzjonali u rabta ġerarkika bejn il-partijiet tal-proġett.
L-ewwel pjanta
Fir-rieżami kritiku tiegħu stess tal-proġett, Ledoux iddikjara li kien poġġa wisq piż fuq il-konvenzjonijiet ta' fabbrika u injora l-aspetti simboliċi. B'hekk id-disinn irriżulta uniformi u ċatt abbażi ta' simetrija bilaterali, minflok wieħed b'ċentru mmarkat tal-gravità. Id-disinn kien ifakkar ukoll fil-binjiet komunali tradizzjonali ta' dak iż-żmien, fosthom kunventi, monasteri, sptarijiet, azjendi agrikoli kbar, eċċ. Barra minn hekk, minn żmien il-qedem, l-arkitetti rrikonoxxew li pjanti bħal dik ta' Ledoux kienu vulnerabbli għat-tixrid tan-nirien u ma tantx kienu wisq iġjeniċi, u binhar parti mis-sit biss kienet tkun fid-dell. Fl-aħħar nett, il-kritiċi saħqu li l-proġett ma qiesx id-diffikultajiet ġeografiċi jew ġeoloġiċi.
It-tieni pjanta
L-appoġġ tas-salini minn monopolju statali x'aktarx li jispjega għaliex din il-binja hija daqstant grandjuża. Il-gabelle kienet taxxa tassew mhux popolari u kienet waħda mill-ilmenti li wasslet għar-Rivoluzzjoni Franċiża. Ir-rivoluzzjoni stess x'aktarx li wasslet biex il-belt ideali qatt ma tinbena.
Mit-tmiem tal-produzzjoni tal-melħ
Wara l-gwerra, saret kampanja pubblika estensiva mill-artisti, mill-ġurnalisti u mill-kittieba tar-reġjun biex iħeġġu lill-awtoritajiet biex jipproteġu s-sit.
Kwalifikazzjoni għat-Tazza tad-Dinja tal-Futbol 2010 (UEFA) - Grupp 2
Il-grupp ġie mirbuħ mill-Iżvizzera, li b'hekk ikkwalifikat direttament għat-Tazza tad-Dinja. Il-Greċja, minħabba li spiċċat it-tieni, ħadet sehem fil-partiti ta' spareġġ.
Riżultati
<div id="Żvizzera v Latvja">
<div id="Latvja v Iżrael">
<div id="Iżrael v Latvja">
L-aqwa skorers
F'dan il-grupp ġew skorjati 86 gowl fi 30 logħba, b'medja ta' 2.86 gowl kull logħba.
Sivilja
Parks u ġonna
Fost il-parkijiet u l-ġonna prominenti l-oħra hemm:
Riċerka u żvilupp
Permezz taċ-ċentri ta' teknoloġija għolja u l-kumpaniji innovattivi li fiha, il-belt kapitali tal-Andalusija waslet biex saret fost il-bliet Spanjoli l-aktar importanti fil-qasam ta' żvilupp u riċerka. Barra minn hekk, irridu nżidu l-attività xjentifika u teknoloġika tat-tliet universitajiet ta' Sivilja, li l-laboratorji u ċ-ċentri ta' riċerka tagħhom jaħdmu id f'id mal-kurrent soċjo-ekonomiku lokali. Għaldaqstant, il-Parque Tecnológico Científico Cartuja 93 jiġbor fih xjenzati mis-settur privat u pubbliku f'bosta oqsma ta' riċerka.
Edukazzjoni għola
F'Sivilja hemm bosta universitajiet. L-Università ta' Sivilja, l-Universidad de Pablo Olavide (UPO) u l-Universidad Internacional de Andalucía huma istituzzjonijiet pubbliċi. Barra minn hekk, l-Università Internazzjonali Menéndez Pelayo, ibbażata f' Santander, għandha kampus fergħa f'Sivilja.
Olga Tass
Ħajja professjonali
Fil-Logħob Olimpiku tal-1956 ta’ Melbourne rebħet il-medalja tad-deheb fil-ġinnastika fil-kompetizzjoni kollettiva għat-timijiet.
Elezzjonijiet Ġenerali 2013 (Malta)
Il-Gvern jaqa' u Elezzjoni bikrija
Nhar l-10 ta' Diċembru 2012, id-deputat Nazzjonalista Franco Debono flimkien mal-Oppożizzjoni Laburista vvutaw fil-Parlament kontra l- Baġit imressaq ġimagħtejn qabel u allura dan m’għaddiex b’35 vot kontra l-34 favur, u l-Gvern waqa’. Dan ġiegħel lill-Priministru Gonzi jmur l-għada għand il-President tar-Repubblika Dr George Abela fil-Palazz il-Belt biex jissuġġerilu li l-Parlament jiġi xolt u tissejjaħ elezzjoni ġenerali bil-Parlament ixolji fis-7 ta’ Jannar, 2013, waqt li l-elezzjoni ġenerali ssir fl-istess jum mal-elezzjoni tal- kunsilli lokali, jiġifieri s-Sibt 9 ta’ Marzu 2013.
Voti mhux miġbura
Kien 6,523 persuna li ma ġabrux il-vot tagħhom. L-iktar li ma nġabrux voti kien mid-Disa' Distrett (620 vot - 2.5%) - il-Għargħur, l-Imsida, parti mis-Swatar, San Ġwann, il-Kappara, l-Ibraġġ, is-Swieqi, il-Madliena u Ta' Xbiex; mill-Għaxar Distrett (900 vot - 3.6%) - Gżira, Pembroke, San Ġiljan, Paceville u Tas-Sliema; mit-Tnax-il Distrett (1,167 vot - 4.5%) - il-Mellieħa, l-Manikata, in-Naxxar, Baħar iċ-Ċagħaq, San Pawl il-Baħar u Burmarrad; u mit-Tlettax il-Distrett ta' Għawdex (776 vot jew 2.8%).